text:
- mne
                                          udskrift
                                               af
                          sø- & handelsrettens dombog
                                         ____________
                                             dom
afsagt den 13. juni 2016.
h-12-15
                                     xl insurance company se
                                     (advokat mads poulsen)
                                     mod
                                     rygaard transport & logistic a/s
                                     (advokat jesper windahl)
sagens indledning og parternes påstande
sagen handler om, hvorvidt rygaard transport & logistic a/s, som transportør af en for-
sendelse pibetobak til sverige for scandinavian tobacco group(herefter stg) er ansvarlig for
tyveri af dele af godset fra lastbilen. tyveriet skete natten mellem den 11. og 12. september
2014, da lastbilen holdt på en rasteplads i sverige.
                                                   -2-
xl insurance company, som er vareassurandør for stg, har udbetalt erstatning til stg og
er indtrådt i kravet mod rygaard transport & logistic.
xl insurance company se har nedlagt påstand om, at rygaard transport & logistic a/s
skal betale 1.322.846 kr. med tillæg af 5 % rente fra 12. september 2014.
rygaard transport & logistic a/s har nedlagt påstand om frifindelse.
oplysningerne i sagen
aftalegrundlaget
rygaard transport & logistic a/s (hereafter rygaard) har i en lang årrække udført transpor-
ter af tobaksvarer for stg, primært til sverige og norge.
i januar 2013 indledte stg en tenderrunde for lastbiltransporter til en række destinationer.
den 29. januar 2013 fremsendte birgitte hammerich, teamleder hos stg, tendermateriale på
e-mail til jens egon danielsen fra rygaard med henblik på, at rygaard kunne afgive tilbud
på de enkelte transporter. som del af tendermaterialet var et infoblad, der var gældende for
perioden marts 2013 til marts 2015. ifølge infobladet bestod godset primært af pibetobak og
finskåren tobak til hjemmerulning. på infobladet blev der derudover henvist til cmr-loven
stk. 29, stk. 3, hvorefter fragt, toldafgifter og andre omkostninger ved befordringen skulle er-
stattes med et forholdsmæssigt beløb ved delvis bortkomst. transporterne var i øvrigt omfat-
tet af cmr-lovens bestemmelser.
stg havde til brug for tenderrunden udarbejdet et skema over transporter og destinationer,
som transportørerne kunne byde på. det fremgår af skemaet, at der i forhold til en af trans-
porterne til oslo blev stillet krav om, at der blev anvendt boxtrailer. der var ikke et tilsva-
rende krav til de øvrige transporter til oslo eller til destinationerne i sverige. stg havde un-
der skemaet anført, at det i overensstemmelse med kravene fra deres vareforsikring var en
betingelse for udførelse af transportopgaven, at transportøren ikke måtte gøre ophold på of-
                                                 -3-
fentlig vej udover hvad der var normalt, og at en trailer læsset før transportens start skulle
opbevares aflåst.
den 8. februar 2013 sendte gitte kusk fra rygaard en e-mail til birgitte hammerich med til-
bud på bl.a. transportopgaverne til sverige og norge.
tyveriet i august 2014
den 20. august 2014 blev der stjålet tobak fra én af rygaards lastbiler med presenningtrailer,
da den var på vej til swedish match industries ab i tidaholm. ifølge fragtbrev af 26. august
2014 var der tale om 2 kartonner skadet tobak på i alt 50 kg. på fragtbrevet var der med
håndskrift påført ”10 outere, 4 poser mangler”. rygaard transporterede godset retur til stg,
som ompakkede godset, hvorefter det blev leveret i tidaholm. leveringen foregik på cip ti-
daholm vilkår. af faktura af 3. september 2014 udstedt af stg til swedish match fremgår, at
den samlede værdi af godset var 524,50 usd.
tyveriet i september 2014
det fremgår af transportbookingen af 9. september 2014 sendt med telefax fra bolette ingers-
holm fra stg til jens egon danielsen fra rygaard, at rygaard skulle hente godset hos stg
den 11. september 2014 og levere det til swedish match industries ab i tidaholm i sverige.
godset bestod af 200 kartonner røgtobak fordelt på 9 paller.
den 11. september 2014 udstedte stg en faktura til swedish match industries ab på i alt
52.400 usd for 200 kartonner pibetobak med kirsebærsmag. leveringen foregik på cip ti-
daholm vilkår.
natten imellem den 11. september 2014 og den 12. september 2014 blev presenningen på
lastbilens trailer skåret op, mens lastbilen holdt på en rasteplads ved ulricehamn, og der blev
stjålet 85 kartonner tobak. polismyndigheten i västra götland skrev i sin rapport af 12. sep-
                                               -4-
tember 2014, at der ikke forefandtes spor på gerningsstedet, hvorfor politiet samme dag be-
sluttede ikke at forfølge sagen yderligere.
på det udstedte fragtbrev af 11. september 2014 blev det ved leveringen noteret, at kun 115
kartonner nåede frem til destinationen.
i en e-mail af 12. september 2014 meddelte birgitte hammerich jens egon danielsen, at stg
holdt rygaard ansvarlig for tyveriet, og opgjorde skadens omfang til ca. 1.600.000 kr. inkl.
svenske tobaksafgifter baseret på, at 84 kartonner tobak var forsvundet.
den 31. oktober 2014 sendte stg en kreditnota til swedish match industries ab på i alt
22.278,50 usd svarende til værdien af de 85 kartonner tobak, som var blevet stjålet.
erstatningsopgørelsen
den 16. december 2014 traf skatteverket i sverige beslutning om, at stg skulle betale punkt-
skat af godset i sverige, idet skatten skulle betales i det land, hvor den stjålne tobak var
kommet i omløb. skatten blev opgjort til 1.472.000 sv.kr. skatteverket havde ved afgiftsbe-
regningen taget udgangspunkt i, at godset oprindeligt vejede 2.000 kg fordelt på 200 karton-
ner, hvoraf 85 kartonner, svarende til 850 kg, var stjålet. afgiften var 1.732 sv.kr. pr. kilo.
den 25. februar 2015 betalte stg den opkrævede tobaksafgift til skattemyndigheden.
den 4. marts 2015 bekræftede jonas frøkjær-jensen fra stg, at stg havde modtaget i alt
1.322.846 d.kr. fra xl insurance company se, og at xl insurance company var indtrådt i
stgs krav mod tredjemand.
det udbetalte erstatningsbeløb dækkede tobaksafgift med 1.192.250 d.kr., godsets værdi med
128.301 d.kr. og fragtomkostninger med 2.295 d.kr.
                                                -5-
forklaringer
der er under sagen afgivet forklaring af hans bjerre, jonas frøkjær-jensen, birgitte hamme-
rich, bolette ingersholm, jens egon danielsen og niels svejstrup.
hans bjerre har forklaret bl.a., at han har været ansat hos rygaard i 35 år. han er uddannet
speditør.
rygaard er specialiseret inden for tobakstransporter og har haft et langvarigt samarbejde
med stg om tobakstransporter i danmark og senere i sverige. i ca. 15 år foregik alle trans-
porter med pibetobak med boxtrailer til sverige. en fragt koster ca. 14.000 kr. med boxtrailer.
hver transport indeholdte typisk tobak til tre forskellige kunder i sverige. der var ikke andet
gods end tobaksvarer.
under stgs udbud på tobakstransporter i januar 2013 bød rygaard ind med priser på for-
skellige transporter. der stod ikke noget i udbuddet om, at godset skulle transporteres med
boxtrailer til sverige. han har ikke selv haft drøftelser med stg om udbuddet, men han ved,
at andre hos rygaard har talt med stg om, at det ikke var godt rent sikkerhedsmæssigt at gå
bort fra boxtraileren. stg meddelte, at de var villige til at løbe risikoen ved at anvende pre-
senningtrailere, da dette var en billigere løsning. til norge anvender de altid boxtrailere på
grund af krav fra den norske kunde.
det første tyveri fandt sted i august 2014. da chaufføren holdt pause, blev der stjålet 2 kar-
tonner tobak, ikke kun 4 tobakspunge. de aftalte med stg, at rygaard transporterede varer-
ne retur til stg uden beregning. de hørte ikke efterfølgende noget fra stg om dette tyveri
og blev ikke afkrævet tolden. han ved, at jens erik danielsen drøftede med stg, at de ikke
kunne fortsætte med at transportere tobakken på presenningtrailer, men stg fastholdt, at de
ønskede at løbe risikoen. efter tyveriet den 11. september 2014 meddelte rygaard stg, at
man ikke ønskede at fortsætte transporterne til sverige, med mindre godset blev transporte-
ret med boxtrailer, da sverige var blevet et risikabelt område at transportere tobak i. samar-
                                                -6-
bejdet med stg om transporterne til sverige ophørte herefter, og stg fandt et andet fragt-
firma. han har ikke haft drøftelser med stg i forbindelse med det seneste tyveri.
jonas frøkjær-jensen har forklaret bl.a., at han er ansat som finanschef hos stg med ansvar
for blandt andet virksomhedens bankrelationer og forsikring. han blev ansat i 2009.
han varetager den globale kontakt om selskabets forsikringer, og det er ham, der står for
kontakten til selskabets forsikringsmægler. det er ligeledes ham, der har dialogen om forsik-
ringsdækningerne med de virksomheder, der foretager selskabets transporter.
han har ikke haft direkte kontakt til rygaard vedrørende tyveriet i september 2014, men har
været cc på mails herom. han fik først kendskab til tyveriet, der blev begået i august 2014, ef-
ter at det andet tyveri var sket. det første tyveri havde alene en begrænset værdi under 500
kr. inkl. tobaksafgifter, hvorfor der ikke blev rejst krav mod rygaard, idet rygaard uden be-
regning sørgede for, at varerne blev returneret til stg og efterfølgende leveret til kunden.
han ved fra birgitte hammerich, at hun efter tyveriet i september 2014 drøftede med ry-
gaard, hvorvidt der fortsat kunne køres med presenningtrailere til sverige. han kender ikke
konklusionen på drøftelserne. han er ikke bekendt med, at der skulle have været drøftelser
herom inden tyveriet i september 2014.
i slutningen af 2014 var der dialog med xl insurance om, hvordan transporterne til sverige
skulle udføres fremadrettet. der stilles nu fra forsikringsselskabets side krav om, at der ved
full load-fragter anvendes boxtrailer. det kan i perioder være vanskeligt at finde boxtrailere,
som er passende til stgs produkter, da tobakken er meget modtagelig over for andre lugte.
der er en kunde i norge, der stiller krav om boxtrailer. han kender ikke til prisforskellen
mellem boxtrailer og presenningtrailer. det er transportøren, der afgør transportformen.
swedish match, som var modtager af den fragt, der var udsat for tyveri, ejede i 2014 ca. 49 %
af stg.
                                                -7-
birgitte hammerich har forklaret bl.a. at hun har været ansat hos stg som teamleder for salg
og eksport i ca. 5,5 år. hun varetager kontakten med rygaard om indkøb af transportydelser.
hvert andet år er der en tenderrunde, hvor speditører kan byde ind med transporter. der
blev ved tenderrunden i januar 2013 ikke stillet krav om anvendelse af boxtrailer til sverige,
da de alene oplistede de krav, som vareforsikringsselskabet havde stillet. det var i stedet op
til transportfirmaet at afgøre transportformen. de valgte, at rygaard skulle udføre transpor-
terne, idet de var billige og fleksible. der var en enkelt kunde fra norge, som stillede krav
om, at full load-transporterne skete med boxtrailer. en boxtrailer koster mellem 20 og 25 %
mere end en presenningtrailer. det var først efter de to tyverier, at de drøftede hvilken type
trailere, der skulle anvendes.
det var bolette ingersholm, der fortalte hende om det første tyveri i august 2014. en presen-
ningtrailer var blevet skåret op, og der var stjålet lidt tobak. lasten blev herefter sendt retur,
så de kunne vurdere, hvor meget der var stjålet. ifølge bolette ingersholm kørte rygaard
godset retur uden beregning. hun havde ingen dialog med rygaard herom, og hun kender
ikke til, at rygaard skulle have stillet krav om anvendelse af boxtrailer på dette tidspunkt.
efter det andet tyveri talte hun med rygaard om transportformen. hverken forsikringssel-
skabet eller rygaard stillede krav om, at godset blev transporteret i en boxtrailer, men de tal-
te om, at der var en generel risiko ved at anvende presenningtrailer.
efter tyveriet den 11. september 2014 blev de resterende varer afleveret til swedish match,
som noterede, hvad der manglede.
samarbejdet med rygaard ophørte ved udgangen af 2014 i forbindelse med, at stg iværk-
satte en ny udbudsrunde.
indtil for en måned siden blev transporterne fortsat udført med presenningtrailer ved styk-
gods. herefter overgik de til boxtrailere på grund af tyveririsikoen.
                                              -8-
bolette ingersholm har forklaret bl.a. at hun arbejder som eksportassistent hos stg, og hun
har den daglige kontakt med en række kunder. hun blev ansat i 2009. hun står for bookin-
gen af fragter og sørger for forsendelsespapirer mv. hun var ikke involveret i selve aftale-
indgåelsen med rygaard.
hun havde den daglige kontakt med jens egon danielsen fra rygaard.
efter det første tyveri i august 2014 blev hun kontaktet af modtageren af forsendelsen, som
oplyste hende om, at der manglede noget tobak i to kartoner, som var skåret op. hun aftalte
med jens egon danielsen, at kunden skulle aflevere godset tilbage til rygaard, som tog det
med retur til stg. det er hende, som har noteret på fragtbrevet, at der manglede fire punge
tobak. en pung tobak indeholder 50 g tobak. værdien heraf var ca. 300 kr. inkl. afgifter. hun
aftalte med jens egon danielsen, at der ikke skulle gøres mere ved sagen. de talte ikke om at
ændre på transportmåden.
hun fik dagen efter det andet tyveri besked om, at ca. fire paller var forsvundet fra lastbilen.
hun overgav herefter sagen til birgitte hammerich. rygaard har ikke overfor hende stillet
krav om, at transporterne skulle ske med boxtrailere. efter tyveriet fortsatte rygaards trans-
porter som hidtil. der var ingen drøftelser om, hvilken type trailere der skulle anvendes.
jens egon danielsen har forklaret bl.a. at han var ansat hos rygaard fra 1. august 2007 og
indtil 2015, hvor dele af virksomheden blev solgt til dsv, hvor han i dag er ansat. det var
ham, der varetog tobakstransporterne for stg.
oprindelig foregik transporten af tobak til sverige i boxtrailer på hans anbefaling. en trans-
port i boxtrailer havde kun varer med for stg. han oplevede ingen tyverier, da de kørte
med boxtrailer.
i forbindelse med udbuddet i 2013 ønskede stg en billigere transport. der var således i ud-
buddet lagt op til, at transporten skulle foregå som stykgodstransport. han drøftede med
birgitte hammerich, at der var en større risiko ved stykgodstransport, idet den ikke kunne
                                                -9-
foregå med boxtrailer men kun med presenningtrailer. han fik den klare opfattelse fra birgit-
te hammerich, at transporten skulle foregå med presenningtrailer for at gøre det billigst mu-
ligt.
han har ikke været med til at lave rygaards tilbud, så han kan ikke svare på, hvorfor ry-
gaard afgav tilbud på transportopgaven til sverige, når han fandt det risikabelt at bruge pre-
senningtrailer.
i august 2014 skete det første tyveri, hvor 4-6 punge tobak forsvandt. han talte med birgitte
hammerich om, at det ikke var sikkert at anvende presenningtrailere, men hun ønskede at
fortsætte transporterne med presenningtrailer. efter tyveriet i september 2014 meddelte han
hende, at rygaard ikke ønskede at fortsætte med at køre med presenningtrailere til sverige,
da risikoen for tyveri var for stor. herefter ophørte samarbejdet med stg om transporterne
til sverige.
dsv anvender kun boxtrailere til den slags transporter.
niels svejstrup har forklaret bl.a. at han blev ansat hos rygaard den 1. maj 2011 og overgik
til dsv, da rygaard solgte nogle af sine aktiviteter til dsv i 2015.
da han blev ansat hos rygaard, blev tobaksvarer fra stg fragtet i boxtrailer. det var meget
dyrt, og der blev ofte kørt ud med en halvtom trailer. det kostede 15-16.000 kr. pr. fragt.
han talte med jens egon danielsen om tenderrunden i 2013. i udbuddet var der kun nævnt
boxtrailere ved transporter til norge. det ville derfor ikke give mening at byde ind med an-
det end transporter med presenningtrailere til sverige. han var ikke bekymret over, at der
blev kørt med presenningtrailere. han drøftede ikke risikoen ved at køre med presenning-
trailere med jens egon danielsen. de drøftede kun priser. det var firmaets ejere, som beslut-
tede at afgive tilbud på transporterne med presenningtrailer. han var ikke involveret i selve
håndteringen af tyveriet i september 2014.
                                                   - 10 -
samarbejdet med stg stoppede to til tre måneder efter tyveriet i september 2014. han vidste
ikke hvorfor. dsv samarbejder med stg om tobakstransporter i danmark og norge.
parternes synspunkter
for sagsøger, xl insurance company se, er der i det væsentlige procederet i overensstem-
melse med påstandsdokumentet af 3. april 2016, hvoraf bl.a. fremgår:
      ”…
       sagen er reguleret af cmr-loven idet der er tale om et tab lidt i forbindelse med en
      transport udført i henhold til aftale om en international vejtransport jf. cmr-lovens § 1.
      det gøres gældende, at sagsøgte er ansvarlig for bortkomsten af den stjålne tobak jf.
      cmr-lovens § 24, stk. 1, idet tabet er forvoldt mens godset var i sagsøgtes varetægt, og
      der ikke foreligger bevis for sagsøgtes ansvarsfrihed jf. cmr-lovens § 24, stk. 2 eller andet
      grundlag.
      det gøres endvidere gældende, at sagsøgte er ansvarlig for sagsøgers fulde tab. det
      fremgår af subrogationserklæringen, at der er udbetalt erstatning på kr. 128.301 svarende
      til varens værdi, hvilket er erstatningsberettiget i henhold til cmr-lovens § 29, stk. 1.
      derudover er der udbetalt kr. 1.192.250 svarende til den svenske tobaksafgift og kr. 2.295
      i fragt. begge disse beløb er erstatningsberettigede i henhold til cmr-lovens § 29, stk. 3.
      disse beløb svarer samlet til påstandsbeløbet.
      rentepåstanden støttes på ansvarligholdelsen i bilag 5, idet denne indeholder en utvety-
      dig tilkendegivelse af, af stg holder sagsøgte ansvarlig og endvidere opgør tabet. det
      gøres gældende at dette må anses for fremsættelse af krav i henhold til cmr-lovens § 35.
      …
      sagsøgtes anbringender giver anledning til at erindre om, at cmr-loven er præceptiv, jf.
      denne § [ ].
      sagsøgte er således udelukkende i stand til at få medhold i en frifindelsespåstand, hvis
      denne opfylder betingelserne herfor i cmr-lovens § 24 og/eller § 25.
      dette er ikke sket i denne sag.
      betingelserne for at opnå ansvarsfrihed, jf. cmr-lovens § 24, stk. 2 og § 25, er, at sagsøgte
      godtgør, at tabet er opstået som følge af forhold, sagsøgte ikke kunne forudse og ikke
      kunne undgå, eller at sagsøger har medvirket til tabet på en måde, som falder under
      cmr-lovens § 25.
                                                  - 11 -
      sagsøgte gør gældende at være blevet udtrykkeligt instrueret om at udføre transporter
      som sket trods advarsel om, at tyveri da ville være uundgåeligt.
      udover at dette ikke er korrekt og ikke er godtgjort, jf. ovenfor, er det ikke en ansvarsfri-
      hedsgrund, jf. cmr-lovens § 24, stk. 2. tværtimod er dette en tilståelsessag, fordi en af
      præmisserne for sagsøgtes anbringender er, at denne faktisk forudså, at tyveri ville ind-
      træde.
      ligeledes er det særdeles vanskeligt at se, hvorledes det forhold, at sagsøger specificerer
      visse krav til en transport, og sagsøgte indgår aftale om at udføre transport på en måde,
      hvorunder presenningstrailer kan anvendes, uden at risikomomentet herved drøftes mel-
      lem parterne på nogen måde, kan anses som sagsøgers medvirken til tabet; i givet fald er
      sagsøgtes – den professionelle transportørs - medvirken mindst ligeså stor.
      i det omfang retten desuagtet måtte finde, at sagsøger har medvirket til at forvolde tabet,
      må det under alle omstændigheder lægges til grund, at tabet hovedsageligt er forvoldt af
      sagsøgtes ageren som den professionelle transportør i denne sag. cmr-lovens § 26 er så-
      ledes uden betydning. det bemærkes herved, at der er indgået en helt sædvanlig aftale
      om et fast samarbejde mellem parterne til de mest konkurrencedygtige priser. såfremt
      dette konstituerer medvirken i henhold til cmr-loven til at forvolde tabet, vil stort set al-
      le rammeaftaler i transportbranchen være omfattet af denne bestemmelse.
      sagsøgte har i modsætning hertil valgt at byde på en opgave og indrette sit tilbud og til-
      rettelægge transporterne således, at sagsøgte benyttede presenningstrailer. sagsøgte kan
      da ikke, når sagsøgte angiver at have forudset, at der derved ville ske tyveri, påberåbe sig
      den valgte transportmåde som ansvarsfrihedsgrund; heller ikke som sagsøgers medvir-
      ken.
      det bemærkes, at der ikke er spørgsmål om grov uagtsomhed i denne sag.
      såfremt sagsøgte – som det tilsyneladende er tilfældet – med sin provokation vedrørende
      swedish match’s ageren i sagen søger at insinuere, at ansatte hos swedish match har
      medvirket til tyveriet, må sagsøgte bevise dette. dette er ikke sket.”
for sagsøgte, rygaard transport & logistics a/s, er der i det væsentlige procederet i over-
ensstemmelse med påstandsdokumentet af 3. april 2016 hvoraf bl.a. fremgår:
      ”scandinavian tobacco group a/s fravalgte bokstrailer til transport af de særdeles tyve-
      rieksponerede tobaksvarer for at spare fragt
      rygaard transport & logistics a/s (”rygaard”) har igennem en periode udført transport
      af tobaksprodukter for sagsøgers forsikringstager, scandinavian tobacco group a/s
      (”stg”), til destinationer i sverige og norge.
      det er aftalt med stg, at transport af tobaksvarer til norge – efter rygaards tilkendegi-
      velse om det væsentlige behov for dette – i alle tilfælde er udført og udføres med boks-
      trailer, der yder beskyttelse imod tyveri ved, at traileren ikke kan skæres op under op-
      hold med traileren.
                                              - 12 -
rygaard har på samme måde f.s.v.a. transport til sverige, herunder til swedish match
industries ab, kraftigt frarådet stg at lade disse udføre med presenningstrailer og givet
udtryk for behovet for også at benytte bokstrailer på disse destinationer.
fragt for den omhandlede transport med presenningstrailer udgjorde dkk 5.400,-.
stg har imidlertid – i modstrid med rygaards udtrykkelige anbefaling – bestemt, at
transporten skulle udføres med presenningstrailer.
sgs var eller burde være bekendt med, at tobaksprodukter ikke bør transporteres i pre-
senningstrailer.
ønsket om benyttelse af presenningstrailer er efter rygaards forståelse alene begrundet
med et ønske om billigere transport. rygaard har i denne forbindelse fremhævet, at be-
hovet for at benytte bokstrailer er begrundet med, at natophold på en rasteplads i sverige
ved transport til swedish match i nogle tilfælde ikke kan undgås. benyttelse af presen-
ningstrailer vil derfor i sådanne tilfælde indebære en uundgåelig risiko for tyveri ved op-
skæring af presenningen.
stg’s tilkendegivelse om, at transport af tobaksprodukter til sverige ikke skulle udføres
med bokstrailer har ført til, at rygaard ikke har ønsket at fortsætte med at udføre disse
transporter.
tidligere tyverier af tobak
der har tidligere forbindelse med en transport til sverige til swedish match industries
ab været et tilfælde af indbrud i en presenningstrailer under omstændigheder som i
denne sag. i den pågældende sag har stg (eller sagsøger) imidlertid ikke fastholdt et
krav over for rygaard om erstatning for følgerne af tyveriet. stg’s undladelse af at frem-
sætte krav er udtryk for stg’s anerkendelse af, at rygaard ikke kan pålægges den trans-
portrisiko, der vedrører tyveri som følge af opskæring af presenningstrailere.
det bestrides, at dette tyveri alene skulle have omfattet ”fire tobakspung, dvs. i alt 200 g
tobak”.
tyveriet omfattede væsentligt mere tobak og med en værdi på ca. dkk 15.000 hvortil
kom afgifter.
rygaard er i to tilfælde, herunder i forbindelse med den omhandlede transport, blevet
kontaktet af personer hos swedish match med anmodning om oplysning om, hvilken kø-
rerute, der ville blive fulgt ved transport af tobaksvarerne til den pågældende modtager.
det er uklart for rygaard, hvilken interesse og hvilket behov swedish match har haft for
at modtage disse oplysninger.
sammenfatning af rygaard transports anbringender og indsigelser
de omhandlede tobaksvarer var solgt på vilkår ”cip tidaholm”. det følger heraf, at
modtageren af varerne, swedish match industries ab, bar forsendelsesrisikoen under
transporten og skule betale alle omkostninger, gebyrer, toldafgifter og skatter tillige med
                                              - 13 -
omkostningerne ved toldbehandlingen, der skulle betales ved varens import til sverige.
forpligtelsen til at betale tobaksafgifter påhviler således swedish match industries ab
det følger heraf, at swedish match industries ab er søgsmålsberettiget vedrørende krav
om betaling af tobaksafgifter.
det bestrides, at sagsøger på det i sagen foreliggende grundlag berettiget til at indtale
krav vedrørende tobaksafgifter.
til støtte for den nedlagte påstand gøres det videre gældende, at stg i forhold til ry-
gaard har fastholdt og modsat sig behovet for benyttelse af bokstrailer til transporten.
stg har således udtrykkeligt modsat sig at der skulle træffes de sikkerhedsforanstaltnin-
ger, som benyttelse af bokstrailer ville udgøre, idet stg har tillagt den billigst mulige
fragt afgørende betydning.
det beror således udelukkende på stg’s egne forhold, at transporten blev udført med
presenningstrailer og ikke med en bokstrailer, som ville have umuliggjort den opskæring
af traileren, som skete.
det fastholdes, at sagsøgers forsikringstager ved at kontrahere transport af tobak alene
med sigte på at opnå den prisbilligste transport – af hensyn til sin egen økonomiske op-
timering – har kalkuleret med at påtage sig en risiko for, at en skade som den faktisk ind-
trådte i form af opskæring af presenningen kunne indtræde.
det bør ikke være muligt at kontrahere den prisbilligste transport med viden om, at den
indebærer en risiko for skade, som kunne have været undgået, hvis man havde ønsket at
betale et højere fragt for en sikker transport og upåagtet dette opnå at være stillet erstat-
ningsmæssigt, når den pågældende risiko faktisk materialiserer sig, som om man havde
betalt den højere fragt for den påkrævede sikre transport.
sagsøgers synspunkt indebærer, at ingen afsender af tobaksprodukter ville have interesse
i at kontrahere en sikker transport med bokstrailer (og betale en højere fragt for dette),
hvis man under alle omstændigheder erstatningsmæssigt var stillet som om, at en sådan
sikker transport var aftalt upåagtet at det ikke var tilfældet.
rygaard har således leveret kontraktmæssig transportydelse til stg.
som en konsekvens af, at sagsøgers forsikringstager – også efter det i sagen omhandlede
tyveri – fastholdt, at transporterne skulle udføres med presenningstrailer, opsagde sag-
søgte samarbejdet med sagsøgers forsikringstager, idet det ikke var forsvarligt at fortsæt-
te samarbejdet på de pågældende konditioner.
sagsøgers forsikringstager indgik herefter aftale med en anden transportleverandør, der
ville påtage sig at udføre de omhandlede transporter af tobak til sverige med presen-
ningstrailer.
under de konditioner, som stg forlangte skulle gælde for transporten, var det således
ikke muligt at undgå den indtrådte skade. rygaard er på denne baggrund fri for ansvar,
idet bortkomsten skyldes fejl eller forsømmelse fra stg’s side og/eller anvisninger fra
                                                    - 14 -
       denne, der ikke er foranlediget af fejl eller forsømmelse fra fragtførerens side, jf. cmr-
       lovens § 24, stk. 2.
       det gøres videre gældende, at sagsøgte er ansvarsfri for den indtrådte skade, jf. cmr-
       lovens § 25, stk. 1, idet tyveriskaden var en følge af stg’s krav om benyttelse af presen-
       ningstrailer
       det er ikke godtgjort af stg, at tyveriet, der blev begået ved opskæring af trailerens pre-
       senning, ville være indtrådt, hvis der havde været benyttet bokstrailer til transporten.
       til støtte for den subsidiære påstand henvises til cmr-lovens § 26, idet det gøres gæl-
       dende, at rygaard transport efter § 24 eller § 25 under alle omstændigheder er fri for an-
       svar for nogle af de forhold, som har forårsaget bortkomsten, herunder benyttelsen af
       presenningstrailer.
       den nedlagte rentepåstand bestrides. det er ikke dokumenteret, at der er grundlag for at
       kræve rente som påstået.”
sø- og handelsrettens begrundelse og resultat
efter at det svenske skatteverket havde truffet afgørelse om, at stg skulle betale svensk to-
baksafgift af den stjålne pibetobak, indbetalte stg den 25. februar 2015 det opkrævede beløb
til skatteverket. stg havde endvidere krediteret swedish match beløbet for de stjålne varer.
det er således stg, som uanset handelsvilkårene med swedish match har lidt et tab i for-
bindelse med tyveriet, og da dette er blevet dækket af xl insurance company se i sin egen-
skab af vareassurandør, er denne søgsmålsberettiget også for så vidt angår tobaksafgiften.
rygaard valgte i 2013 at afgive tilbud på tobakstransporter til sverige ved brug af presen-
ningtrailer. niels svejstrup har i den forbindelse forklaret, at han ikke var bekymret for at fo-
retage transporten af tobak til sverige med presenningtrailer, og tilbuddet blev da også afgi-
vet uden nogen form for forbehold. rygaard har ikke godtgjort, at man forud for tyveriet i
september 2014 havde frarådet stg at lade tobakken transportere i presenningtrailer, og
selvom dette havde været tilfældet, kan dette ikke føre til ansvarsfritagelse efter cmr-lovens
§ 24, stk. 2, da rygaard kunne have sagt fra, hvis man anså transporten med presenningtrai-
ler for uforsvarlig. rygaard har således ikke godtgjort, at der forligger omstændigheder, som
kan føre til ansvarsfritagelse efter cmr-lovens § 24, stk. 2. der foreligger endvidere ikke no-
gen af de af rygaard påberåbte ansvarsfrihedsgrunde i cmr-lovens § 25, stk. 1. da godset
                                               - 15 -
forsvandt, mens det var i rygaards varetægt, er rygaard således ansvarlig for godsets bort-
komst, jf. cmr-lovens § 24, stk. 1.
e-mailen af 12. september 2014 fra stg til rygaard indeholder et krav om erstatning for
bortkomsten af godset. uanset at erstatningsbeløbets størrelse ikke kunne opgøres nøjagtigt
på dette tidspunkt, er kravet tilstrækkeligt konkret til, at der i medfør af cmr-lovens § 35
kan kræves renter fra denne dato.
xl insurance company ses påstand tages herefter til følge.
idet xl insurance company se har vundet sagen, skal rygaard betale sagsomkostninger til
xl insurance company se. efter sagens værdi og omfang fastsættes sagsomkostningsbelø-
bet til 122.060 kr., hvoraf 32.060 kr. dækker retsafgift og resten xl insurance company ses
rimelige udgifter til advokatbistand.
                                      thi kendes for ret:
rygaard transport & logistic a/s skal inden 14 dage betale 1.322.845 kr. med tillæg af 5 %
rente fra den 12. september 2014 til xl insurance company se samt sagens omkostninger
med 122.060 kr.
sagsomkostningsbeløbet forrentes efter rentelovens § 8 a.
kaj flemming nielsen                      mette skov larsen                  martin danielsen
                                            (sign.)
                                         ___ ___ ___
                                udskriftens rigtighed bekræftes
                                   sø- og handelsretten, den


text:
p001200j - blc
                           udskrift
                               af
                sø- & handelsrettens dombog
                          ____________
den 17. februar 2003 blev af retten i sagen
p-0012-00
   1) thygesen og andersen int. a/s under
      konkurs
   2) datavarehuset aps under konkurs
   3) cpu hyper store a/s under konkurs
   4) warehouse data a/s under konkurs
   5) cpu data supermarked a/s under konkurs
   6) asx 1752 aps under konkurs
   alle ved kurator, advokat finn mejnertsen
   (advokat kasper mortensen)
    mod
   dean nielsen
      (advokat inger loft)
afsagt sålydende
                        dom:
                           - 2 -
sagen angår et erstatningskrav mod dean
nielsen, efter at denne har udøvet hærværk mod
sagsøgernes edb netværk.
sagen blev anlagt den 13. marts 2000 ved retten
på frederiksberg, hvorfra den ved kendelse af
28. marts 2000 blev henvist til sø- og
handelsrettens skifteret, hvor dean nielsen og
mark nielsen den 30. maj 1997 havde anlagt
fordringsprøvelsessagerne p 15/97 og p 16/97.
sagsøgte havde oprindeligt nedlagt principiel
påstand om frifindelse i forhold til sagsøger
1, 3 og 4. i forhold til de øvrige sagsøgere:
frifindelse, subsidiært frifindelse mod
betaling af et mindre beløb. sagsøgte har under
domsforhandlingen ændret sin påstand.
påstande:
sagsøgerne har nedlagt følgende påstande:
principalt: sagsøgte skal til sagsøger 1)
thygesen og andersen int. a/s under konkurs
betale kr. 234.062,53 med tillæg af sædvanlig
procesrente fra sagens anlæg til betaling sker.
subsidiært: sagsøgte skal betale:
til sagsøger 1), thygesen og andersen int. a/s
under konkurs, kr. 48.366,40,
 til sagsøger 2), datavarehuset aps under
konkurs, kr. 27.646,00,
 til sagsøger 3), cpu hyper store under
konkurs, kr. 35.621,20,
 til sagsøger 4), warehouse data a/s under
konkurs, kr. 13.640,00,
 til sagsøger 5), cpu supermarked a/s under
konkurs, kr. 43.774,00,
                           - 3 -
 til sagsøger 6), asx 1752 aps under konkurs,
kr. 65.014,93.
sagsøgte, dean nielsen, har som sin endelige
påstand principalt nedlagt påstand om
frifindelse og subsidiært frifindelse mod
betaling af et mindre beløb.
sagsfremstilling:
selskabet asx 1752 aps drev detail- og
engroshandel med edb hardware og soft-ware frem
til den 7. januar 1995, hvor
driftsaktiviteterne blev overdraget til 4
nystif-tede selskaber, der fik navnene thygesen
og andersen int. a/s, warehouse data a/s, cpu
data supermarked a/s og cpu hyperstore a/s med
et af asx 1752 aps hel-ejet datterselskab,
datavarehuset a/s, som moderselskab.
ejerforholdet i asx 1752 aps er omtvistet, men
ægtefællerne karen thygesen og henry nielsen
havde begge ejerandele heri og var
bestyrelsesmedlemmer i datterselskaberne. deres
søn, mark nielsen, var bestyrelsesmedlem i
warehouse data a/s fra den 4. januar 1995.
den 13. januar 1995 indgav kammeradvokaten på
vegne af skatteministeriet, told- og
skattestyrelsen, ved told- og skatteregion
københavn konkursbegæring  mod asx 1752 aps.
konkursbegæringen blev den 25. januar 1995
tilbagekaldt, idet der samtidig blev etableret
betalingsstandsning. advokat finn mejnertsen og
advokat kurt skovlund blev beskikket som tilsyn
under betalingsstandsningen.
                           - 4 -
de øvrige selskaber i koncernen var ikke
omfattet af betalingsstandsningen, men tilsynet
foranledigede den 22. februar 1995, at
direktionen i bl.a. warehouse data a/s blev
udskiftet således, at direktør bjørn petersen
indtrådte som ny direktør, hvorefter henry
nielsen udtrådte.
under asx 1752 aps’ betalingsstandsningsperiode
blev der forhandlet med et norsk selskab,
datavarehuset as, om salg af koncernens
driftsaktiviteter. overtagelsesdag-en var
planlagt til den 27. marts 1995, idet aftalen
forinden skulle forelægges kredi-torerne på en
skiftesamling den 24. marts 1995. den 22. marts
1995 tilbagekaldte henry nielsen imidlertid
uden tilsynets vidende betalingsstandsningen,
og samme dag blev der afholdt generalforsamling
i asx 1752 aps, datavarehuset a/s samt dets 4
datterselskaber, hvor det blev besluttet at
afhænde samtlige aktier i datavare-huset a/s
til henry nielsen. det  blev endvidere
besluttet, at bjørn petersen, der af tilsynet
var indsat i bestyrelserne af tilsynet, skulle
udtræde af selskabernes ledelse.
driftsaktiviteterne i de fire datterselskaber
blev ved aftale samme dag overdraget til et nyt
selskab, der var ejet af mark og dean nielsen.
den 23. marts 1995 blev der afsagt
konkursdekret over asx 1752 aps og datavare-
huset a/s og dets 4 datterselskaber herunder
thygesen og andersen int. a/s med advokat kurt
skovlund og advokat finn mejnertsen som
midlertidige bestyrere og senere kuratorer.
disse tiltrådte ikke den af henry nielsen
                                - 5 -
udarbejdede overdragel-sesaftale af
driftsaktiviteterne til det af mark og dean
nielsen ejede selskab. aftalen med
datavarehuset as blev derimod indgået, efter at
kreditorerne havde tiltrådt afta-len på en
skiftesamling den 24. marts 1995.
dean nielsen var ansat i thygesen og andersen
int. a/s.
den 23. marts 1995, umiddelbart efter at
konkursdekret var afsagt, blev dean nielsen
opsagt og fritstillet fra sit
ansættelsesforhold.
den 24. marts 1995 om morgenen, blev det
konstateret, at koncernens edb-netværk var
brudt ned, hvorfor der ikke kunne opnås adgang
til de fire driftsselskabers bog-holderi.
den 28.marts 1995 indgav advokat kurt skovlund
anmeldelse til københavns politi mod dean
nielsen, for formodet overtrædelse af
straffelovens § 291 og 279a, idet dean nielsen
angiveligt havde foretaget en række indgreb i
edb-systemet.
ved københavns byrets dom af 4. marts 1999 blev
dean nielsen dømt for overtræ-delse af
straffelovens § 291, stk. 2, hvilket den 2.
april 2001 blev stadfæstet af lands-retten med
følgende begrundelse:
”også efter bevisførelsen for landsretten findes det
godtgjort, at de problemer med virksomhedens edb-anlæg,
der blev konstateret den 24. marts 1995, skyldtes
tiltalte nielsens indgreb i anlægget. det findes
                                                  - 6 -
endvidere efter bevisførelsen, herunder navnlig henrik
vollands forklaring, godtgjort, at tiltalte nielsen ikke
alene som af ham forklaret indsatte et nyt password, så
virksomhedens bogføringsfil blev utilgængelig, men at
tiltale direkte slettede data.”
….
” idet det endvidere findes godtgjort, at tiltale
nielsens indgreb medførte betydelige udgifter til
genbogføring, tiltrædes det, at forholdet er henført
under straffelovens § 291, stk. 2. tiltalte nielsen
findes herefter skyldig som angivet i dommen, idet
størrelsen af skaden dog ikke findes at kunne fastslås”.
ved skrivelse af 7. april 1995 bortvistes dean nielsen af midlertidig
bestyrer i thygesen og andersen int. a/s, advokat finn mejnertsen.
ved skrivelse af 17. april 1995 fra dean
nielsen afviste denne at acceptere
bortvisningen. af skrivelsen fremgår yderligere
bl.a.:
”…
endvidere skal jeg tilføje, at jeg endnu ikke er blevet anmodet om at medvirke ved en
a´jourføring af netværk og software. dette sidste mener jeg ville have været helt
naturligt, såfremt man mente jeg kunne være til nogen hjælp overhovedet. jeg er selv
100 % overbevist om, at jeg med min viden om netværk og software i særdeleshed
og om netop denne installation i særdeleshed kunne have fået systemerne op at køre
igen.
…
havde jeg fået en passende henvendelse og et passende
vederlag herfor, havde jeg naturligvis klaret
paragrafferne, men viden skulle der til og det havde
absolut ingen af de tilbageværende medarbejdere.
…”
den nedlagte erstatningspåstand er opgjort
således:
(alle beløb er excl. moms)
1. faktura 15545 nvdata a/s
                 kr.          1.925,00
      vedrørende ekstern bistand med henblik på at genåbne
edb-systemet.
                                 - 7 -
2. faktura nr. 10576 fra qds aps
           kr.     9.675,00
3. betaling af fakturaer, alle fra vikarbureauet western
service a/s           kr. 195.803,60
    vedrørende udgifter til vikarbistand med henblik på
genbogføring
    af de bogføringsdata, der var gået tabt ved
sabotageaktionen.
4. skønsmæssig ansat del (10%) af direktør bjørn
petersens løn                    kr.   26.658,93
i alt
           kr. 234.062,53
der fremgår bl.a. følgende af faktura nr. 15545
af 9. juni 1995 fra nvdata a/s:
”….
vare nr.  tekst
           antal      pr. stk.         i alt
1515-038 konsulentassistance pr. time concorde xal
1,50     950,00        1.425,00
….”
der fremgår bl.a. følgende af faktura nr. 10576
af 30. juni 1995 fra qds aps:
”…
afsnit: udvikling løbende rekv.             antal
           a’pris
14/06-95 konsulent ydelse xal jj 0,75       850,00
           …..
    kladde låst
servicerapportnummer: 4539
14/06-95 telefon                jj          0,25
           850,00     …..
    kladde låst
servicerapportnummer: 4539
15/06-95 konsulent ydelse xal jj 2,75       850,00
           …..
    fejlresearch – fejl 28
                                     - 8 -
servicerapportnummer: 4539
15/06-95 telefon                   jj          0,25
             850,00        …..
    fejlresearch – fejl 28
servicerapportnummer: 4593
16/06-95 konsulent ydelse xal jj 6,50          850,00
             …..
    rep./vedl. af datafiler
servicerapportnummer: 4593
16/06-95 kørsel                                       jj
             1,00          750,00    …..
servicerapportnummer: 4539
…”
af faktura nr. 110496 af 27. maj 1995 fra
western service a/s fremgår det, at der er
faktureret 29,5 timer på kontering/bogføring.
boet har opgjort bjørn petersens løn på
følgende måde:
”…
asx 1752 aps under konkurs
bjørn petersen, løn 1. marts      - 30. april 1995
             kr.     32.754,59
bjørn petersen, kørsel og udlæg april 1995 kr.
3.430,06
bjørn petersen, løn 1. – 31. maj 1995          kr.
13.975,95
bjørn petersen, løn m.v. 1. – 30. juni 1995 kr.
14.182,80
bjørn petersen, løn m.v. 1. – 31. juli 1995 kr.
27.128,12
bjørn petersen, løn m.v. 1. – 30. sep.1995 kr.
14.842,10
bjørn petersen, feriepenge                     kr.
11.562,00
told & skat, a-skat + atp marts og maj 1995 kr.
55.314,00
                                - 9 -
told & skat, a-skat + atp juni 1995         kr.
18.438,00
told & skat, a-skat + atp juli og august 1995
           kr.   36.876,00
told & skat, a-skat + atp september + feriep.
           kr.   38.085,64
i alt                            kr. 266.589,26
10% heraf                        kr.   26.658,93
…”
bjørn petersen modtog fast honorar kr.
30.000,00 pr. måned.
forklaringer:
dean nielsen har forklaret, at han var ansat i
thygesen og andersen int. a/s, hvor han som it
chef havde ansvaret for edb-systemet, som
servicechef havde ansvaret for reparationer af
computere fra alle afdelinger i koncernen, og
som produktionschef havde ansvaret for thygesen
og andersens int. a/s’ egenproduktion af
computer-systemer. foreholdt faktura af 9. juni
1995 fra nvdata a/s har han forklaret, at han
ikke ved hvad ”konsulentassistance pr. time
concorde xal” betyder. en sådan betegnelse kan
omfattet alt muligt. når det fremgår af en
faktura fra qds aps af 30. juni 1995, at der er
ydet konsulent bistand til ”kladde låst”
betyder det, at en bruger ikke har logget sig
korrekt ud af sin computer, og alligevel har
slukket denne, hvorfor computeren kun har
kunnet åbnes ved konsulentbistand, hvorefter
fejlen er blevet rettet. han har ikke hørt om
”fejl 28”, men man vil ikke anvende denne
betegnelse, såfremt man forsøger at finde
                           - 10 -
regnskabsmateriale. når det fremgår af samme
faktura, at der er ydet konsulentbistand til
”rep/vedl. af datafiler”, er der tale om
vedligeholdelse af systemet. når han bestilte
konsulentbistand medfulgte altid arbejdssedler
eller servicerapporter med fakturaerne, hvoraf
det mere deltaljeret fremgik, hvad bistanden
bestod i. han har dog ikke selv anvendt qds
aps, hvorfor han ikke kender deres
fremgangsmåde.
karen thygesen har forklaret, at selskabernes
bogføring var næsten a jour frem til marts
1995. det var bjørn petersen, som gjorde alt
for at få bogføringen så a jour som muligt.
bilag blev påført numre efter bogføring, og
blev herefter indsat i mapper. der blev også
udskrevet bilagskladder. efter hendes skøn
burde genbogføringen af thygesen og andersen
int. a/s kunne gøres effektivt på ca. 2 uger
for de personer, der var ansat hertil, idet
bilagene var arkiveret, og der var
printudskrift af alle konteringerne, samtidig
med at bogholderiet var afstemt.
bjørn petersen har forklaret, at han havde
erfaring som administrerende direktør i andre
selskaber, og da advokat skovlund bad ham om at
give en hjælpende hånd i cpu koncernen,
accepterede han det. han indtrådte i
bestyrelsen for datavarehuset aps, men det var
karen thygesen, der var direktør for selskabet.
hans opgave var at holde øje med de
dispositioner, selskabet foretog. han indtrådte
ligeledes i bestyrel-serne i de fire
driftsselskaber. der blev ikke afholdt
                           - 11 -
bestyrelsesmøder i perioden fra hans indtræden
til konkurstidspunktet. karen thygesen og henry
nielsen mente ikke, at han var deres
ønskeperson. han mødtes daglig med både karen
thygesen og hen-ry nielsen, hvorfor eventuelle
problemer kunne drøftes løbende. han havde
ingen direkte kontakt med sønnerne dean og mark
nielsen. forældrene havde derimod kontakt med
sønnerne. dean nielsen havde ansvaret for edb-
systemet, og mark nielsen, der var bestyrer af
butikken warehouse data på falkoner allé, så
han stort set aldrig. dean nielsen var den
eneste, der havde forstand på at få edb-
systemet til at køre korrekt. efter konkursen
og hærværket var personalet meget loyale
overfor karen thygesen, hvorfor han ikke fik
hjælp herfra til at udbedre skaderne på edb-
systemet. da han ikke selv er edb-kyndig, måtte
han indhente sagkyndig bistand. da der forestod
et salg af driftsaktiviteterne til det norske
selskab datavarehuset as, var det hans håb, at
dette firma havde forstand på at få retableret
dataene. men da datavarehuset as overtog
driftsaktiviteterne, havde de problemer med at
få bogholderiet til at  køre, hvorfor tilsynet
fik en frist hertil. det blev mellem revisor,
advokater og ham selv besluttet at anskaffe et
nyt regnskabsstem, hvorfor der skulle
genbogføres også for tiden forud for konkursen.
concordesystemet blev ikke anvendt efter
konkursen, idet karen thygesen ikke havde
betalt tilstrækkeligt licens, hvorfor
datavarehuset as i norge ikke kunne få hjælp
til at udbedre problemerne med systemet.
genbogføringen for de fire driftsselskaber
skulle principielt kun foretages fra tiden
                           - 12 -
efter overdragelsen den 8. januar 1995. da der
imidlertid var stor sammenblanding af bilag fra
før overdragelsen til de fire driftsselskaber,
var der meget arbejde med at få bogført
korrekt, idet bogføringen fra karen thygesens
tid ikke var korrekt. hvis bilagene havde været
sorteret og indsat korrekt i mapperne, ville
genbogføringen havde været ukompliceret.
genbogføringen blev foretaget af et vikarbureau
– western service a/s, idet datavarehuset as i
norge havde overtaget hele personalet, der
arbejdede for dem med retablering af
concordesystemet, som dean nielsen havde
ødelagt. der er ikke nogen speciel grund til,
at alle faktura fra western service a/s blev
udstedt til cpu data supermarked a/s. han havde
aftalt med western service a/s, at de skulle
fremsende fakturaer, som han herefter ville
videreformidle til boerne. genbogføringen blev
foretaget i et stort rum med mapper påført
selskabsnavnene. men det var ikke påført på
mapperne, om det var de nye eller de gamle
selskaber. hver mappe blev gennemgået, og det
blev forsøgt at genbogføre alle bilag i
henholdsvis de gamle selskaber og de nye
selskaber. arbejdet var meget omfattende, og
bogholderiet stemte aldrig. bogholderiet var
aldrig blevet stemt af, efter man startede med
den nyeste generation af selskaber den 8.
januar 1995. de fire ansatte i bogholderiet
havde ikke kvalifikationerne til at få
bogholderiet korrekt af-stemt, hvilket forsat
ville kræve hans hjælp. ved konkursdekreternes
afsigelse mang-lede mellem 3 og 4 ugers
bogføring at blive ajourført. han var chokeret
over at se, at dagsrapporterne ikke kom ind fra
                           - 13 -
alle butikkerne. når de bilag, der blev
bogført, ikke dækkede den faktiske aktivitet,
var der ikke tale om fyldestgørende bogføring.
fore-holdt faktura nr. 15545 af 9. juni 1995
fra nvdata a/s forklarede han, at han anvendte
en konsulent, der skulle forsøge at få adgang
til concord systemet, hvilket ikke lykke-des.
han blev orienteret om, at dean nielsen havde
tilbudt de midlertidige bestyrere, at åbne for
systemet, hvorimod han ikke selv havde talt med
dean nielsen. han ville dog selv være bekymret
for at lade dean nielsen komme i nærheden af
systemet igen, idet stemningen blandt
medarbejderne var meget dårlig. foreholdt
faktura nr. 110496 af 27. maj 1995 fra western
service a/s forklarede han, at det godt kunne
passe, at genbogføringen blev påbegyndt i
midten af maj 1995. foreholdt faktura nr. 10576
af 30. juni 1995 fra qds aps, forklarede han,
at han mente, at den sikreste måde til
genfremskaffelse af data var at anvende
konsulentbistand. han kan ikke huske, hvor-når
konsulentbistanden blev ydet. om den
skønsmæssige ansættelse på 10% af hans løn
forklarede han, at hans arbejdsopgaver efter
overdragelsen af driftsaktiviteterne til
datavarehuset as i norge bestod i gennemgang af
indgående post. på boets vegne undersøgte han,
om alle indgående midler blev konteret korrekt
enten hos boerne eller hos datavarehuset as. da
genbogføringen blev påbegyndt, var de andre
opgaver stort set faldet på plads, hvorfor
hovedparten af hans tid blev anvendt til
genbogføringen, samt til undersøgelse af,
hvilket debitorer boerne havde. genbogføringen
var først færdig efter sommerferien.
                           - 14 -
procedure:
sagsøgerne har til støtte for deres påstande
nærmere gjort gældende, at dean nielsen har
pådraget sig erstatningspligt ved at udøve
hærværk mod sagsøgernes edb-anlæg.
ansvarsgrundlaget er fastslået ved østre
landsrets dom af 2. april 2001, hvor sagsøg-te
er dømt for hærværk efter straffelovens § 291,
stk. 2.
hærværket havde den konsekvens, at sagsøgerne
måtte have ekstern bistand til reta-blering af
edb-anlægget og til genbogføring af tabte data.
efter bjørn petersen forklaring, må det lægges
til grund, at der samtidig blev rettet op på
eksisterende mangler i den oprindelige
bogføring, hvilket arbejde i hovedsagen blev
udført af bjørn petersen, idet hverken de
ansatte vikarer eller det eksisterende
personale havde kvalifikationerne hertil.
vikarerne fortog derfor kun det manuelle
arbejde ved indtastning af bilagene, hvorfor
udgiften til vikarerne ikke har ført til
forbedring af koncernens bogholderi, og der er
tage høje for den forbedring, som bjørn
petersens arbejde bevirkede, idet kun 10 % af
dennes løn er medtaget i tabs-opgørelsen. bjørn
petersens arbejde bestod fra midten af maj og
til ansættelses-periodens ophør kun af
genbogføring, hvorfor der ikke skal reduceres
yderligere i hans løn i forhold til
tabsopgørelsen.
                           - 15 -
fakturaerne fra nvdata a/s af af 9. juni 1995
og fra qds aps af 30. juni 1995 skal begge
indgå i tabsopgørelsen, idet sagsøgerne var
nødsaget til at hyre konsulentbi-stand for at
få anlægget til at køre, herunder sikre sig, at
der ikke kunne foretages yderligere indbrud
heri. udgifterne havde ikke skullet afholdes,
såfremt dean nielsen ikke havde udøvet
hærværket.
at sagsøgte tilbød at afhjælpe skaderne ved den
af ham udøvede hærværk, må anses for et
tvivlsomt tilbud, da han havde slettet data,
hvilket fremgår af østre landsrets dom.
sagsøgte har til støtte for påstanden om
frifindelse nærmere gjort gældende, at sag-
søgerne har tilsidesat deres
tabsbegrænsningspligt, idet sagsøgte havde
tilbudt sin hjælp mod vederlag. de midlertidige
bestyrer valgte ikke at anvende tilbudet.
såfremt man havde valgt at anvende sagsøgtes
hjælp til genoprettelse af skaden, havde det
ikke været nødvendigt at genbogføre, hvorfor
man ikke kunne have gennemført et
erstatningskrav mod dean nielsen ud over, hvad
han selv måtte beregne sig som vederlag.
til støtte for påstanden om betaling af et
mindre beløb har sagsøgte gjort gældende, at
der ikke er årsagsforbindelse mellem dean
nielsens indgreb og det tab, der er op-gjort,
idet hovedparten af genbogføringen er
foranlediget af bogholderiets tilstand. bjørn
petersen forklarede, at bogholderiet manglede
at ajourføre de seneste 3 til 4 uger ved
                           - 16 -
dekreternes afsigelse, hvorfor den
arbejdsindsats som er anvendt hertil, hvilket
må ansættes til mellem 12 og 16 ugers arbejde
for de 4 ansatte i bogholderiet, skal
fratrækkes tabsopgørelsen.
vikarerne fra western service a/s brugte tid på
at afstemme bogholderiet og finde både
debitorer og kreditorer, hvorfor den reelle tid
til udbedring af skaderne maksi-malt kan
ansættes til 10 uger, hvilket udgør 55.000 kr.
der blev ikke foretaget genbogføring i asx 1752
aps, idet dean nielsen ikke er dømt for, at
slette regnskabsfiler i dette selskabs
edbsystem.i sagsøgernes skøns-mæssige opgørelse
af erstatningskravet fordelt på de forskellige
selskaber fremgår det, at den skønsmæssige
andel af genbogføringsomkostningerne er ansat
til 50.000 kr. for asx 1752 aps, hvorfor dette
beløb må fratrækkes erstatningsopgørelsen.
bjørn petersen var ansat til fast honorar, og
han skulle udføre arbejde for boerne frem til
udgangen af september 1995. der er derfor ikke
årsagsforbindelse med den skade-gørende
handling og lønudgiften til bjørn petersen.
bogholderiet skulle ajourføres og afstemmes,
hvorfor boerne skulle afholde udgifterne til
bjørn petersens løn, uanset det af dean nielsen
udøvede hærværk.
det mod dean nielsen nedlagte erstatningskrav
kan derfor maksimal udgøre 50.000 kr.
rettens begrundelse og resultat:
                           - 17 -
over for sagsøgte, der har udøvet hærværk på
sagsøgernes edb-anlæg, er der ubestridt et
ansvarsgrundlag.
den af sagsøgte derved foretagne skadegørende
handling er foretaget på det edb-system, som
han i kraft af sin stilling havde et indgående
kendskab til. det må her-under antages, at det
var netop i kraft af dette kendskab, at
sagsøgte var i stand til at foretage
ødelæggelserne.
under de omstændigheder var det end og meget
naturligt at forhindre sagsøgte i på ny at få
adgang til edb-systemet, ligesom skaden efter
det foreliggende bestod i, at data var slettet,
hvorfor sagsøgtes bistand ikke var særlig
relevant. det kunne derfor ikke kræves, at
tabsbegrænsningspligten skulle opfyldes ved at
tage imod sagsøgtes tilbud om bistand til
afhjælpning af de skader, som sagsøgte havde
forårsaget.
på denne baggrund kan sagsøgtes principale
frifindelsespåstand ikke tages til følge.
det må efter det foreliggende, herunder den af
bjørn petersen afgivne forklaring lægges til
grund, at bogføringen i selskaberne ved
konkursernes indtræden var i kun delvis brugbar
forfatning. det må endvidere lægges til grund,
at bogføringen i for-bindelse med den foretagne
genbogføring blev bragt i en bedre forfatning,
end den var, før sagsøgte begik hærværket.
                            - 18 -
det krav, der kan rettes mod sagsøgte skal
derfor fradrages et beløb svarende til vær-dien
af forbedringen. der er imidlertid ikke
grundlag for at fastsætte værdien af for-
bedringerne eksakt, og det rejste krav
nedsættes derfor skønsmæssigt til 180.000 kr.
med sagens omkostninger forholdes som nedenfor
bestemt, idet omkostningerne efter
omstændighederne og under hensyn til de under
domsforhandlingen ændrede påstan-de   og dommens
resultat findes at burde ophæves mellem
sagsøgte og sagsøgerne, datavarehuset aps under
konkurs, cpu hyper store a/s under konkurs,
warehouse data a/s under konkurs, cpu data
supermarked a/s under konkurs samt asx 1752 aps
under konkurs.
       t h i   k e n d e s   f o r r e t:
sagsøgte, dean nielsen, skal til sagsøgeren,
thygesen og andersen int. a/s under konkurs ved
kurator, advokat finn mejnertsen, inden 14 dage
fra denne doms af-sigelse betale 180.000 kr.
med tillæg af procesrente fra sagens anlæg den
13. marts 2000.
inden samme frist skal sagsøgt betale 21.500
kr. i sagsomkostninger til sagsøgeren thygesen
og andersen int. a/s under konkurs ved kurator,
advokat finn mejnertsen.
sagens omkostninger ophæves mellem sagsøgerne,
datavarehuset aps under konkurs, cpu hyper
store a/s under konkurs, warehouse data a/s
under konkurs, cpu data supermarked a/s under
                               - 19 -
konkurs asx 1752 aps under konkurs og sagsøgte,
dean nielsen
niels christian baark
                               (sign.)
                            ___ ___ ___
                 udskriftens rigtighed bekræftes
                 p.j.v. sø- og handelsretten, den

source: retspraksis

LICENSE:
Creative Commons Legal Code

CC0 1.0 Universal

type: caselaw

jurisdiction: Denkmark


text:
- evh
                                          udskrift
                                              af
                          sø- & handelsrettens dombog
                                         ____________
                                           dom
afsagt den 23. december 2010 af vicepræsident michael b. elmer (retsformand) og de sagkyndige
medlemmer direktør, generalkonsul peter bernhoft, direktør willy goldby, industriel designer lisbet
friis og landhusmoder rut jørgensen
                                                forenede danske motorejere
                                                som mandatar for
       h 77 08                                  bent johansen
       h 67 08                                  ole christgau
       h 93 08                                  lis jenny og torben wøldike
       h 66 08                                  arnold pedersen
                                                (advokat lennart fogh)
                                                mod
       h 77 08                                  kalundborg-jyderup autocenter a/s
       h 67 08                                  carsten pedersen automobiler aps
       h 93 08                                  henrik larsen automobiler a/s
       h 77 08, h 67 08, h 93 08, h 66 08       citroën danmark a/s
                                                (advokat jan thor krøyer)
indledning og påstande
under påberåbelse af mangler ved deres citroën c4 biler har bent johansen, ole christgau, lis
jenny og torben wøldike og arnold pedersen ved deres mandatar forenede danske motorejere
                                                   -2-
(fdm) nedlagt påstand om, at citroën danmark a/s (i det følgende citroën) skal betale hver
af dem 25.000 kr. i de sager, der er anlagt vedrørende bent johansens, ole christgaus og lis
jenny og torben wøldikes biler, er betalingspåstanden tillige nedlagt over for den forhand-
ler, der har solgt bilen, nemlig kalundborg-jyderup autocenter a/s, carsten petersen auto-
mobiler aps, henholdsvis henrik larsen automobiler a/s, idet citroën og den pågældende
forhandler påstås dømt til at betale beløbet in solidum. i hver sag påstås procesrente af belø-
bet fra sagens anlæg den 22. juli 2008 ved retten i holbæk (bent johansen) og retten i her-
ning (arnold pedersen), henholdsvis den 24. juli 2008 ved retten i svendborg (ole christ-
gau) og retten i glostrup (lis jenny og torben wøldike). disse retter har ved kendelser hen-
vist sagerne til behandling ved sø- og handelsretten efter retsplejelovens § 227.
       de sagsøgte har nedlagt påstand om frifindelse.
oplysningerne i sagen
bent johansen købte den 20. december 2005 en ny c4 1.6i prestige hos kalundborg-jyderup
autocenter a/s, og bilen blev indregistreret 12. januar 2006.
       den 26. september 2006 klagede bent johansen til kalundborg-jyderup autocenter
a/s. han anførte blandt andet, at brevet var en opfølgning på en mundtlig klage i august
2006, hvor han havde fremført, at indtrækket i bilen var skæmmet af udtrækninger af sorte
tråde og af skjolder.
       i citroën danmarks svar af 19. november 2007 anførtes det, at det ved fælles besigtigel-
se kunne konstateres, at det, der trængte ud fra undersiden af stoffet: ”… skyldes almindeligt
slid, som kan forekomme på denne model. ... de kan kontakte deres værksted, som evt. har mulighed
for at varme det sorte filt væk.” herefter trådte fdm ind i sagen.
ole christgau købte en ny 3-dørs citroën c4 1,6i vtr coupé den 3. november 2006 af carsten
pedersen automobiler aps, og bilen blev indregistreret den 18. januar 2007.           den 7. sep-
tember 2007 klagede ole christgau skriftligt til citroën danmark a/s han anførte blandt
andet, at hans indtræk i løbet af sommeren 2007 var begyndt at flosse. han oplyste i klagen,
at han først havde henvendt sig til citroën hørsholm, som havde givet ham ret i, at det var
berettiget at reklamere, og stillet ham et nyt betræk i udsigt. da ole christgau efter hørs-
                                                 -3-
holm-afdelingens lukning henvendte sig hos citroën birkerød, indhentede de instruks fra
hovedsædet, der alene bevilgede en afsvidning af det flossede. ole christgau anførte slutte-
ligt i klagen, at denne afhjælpning havde efterladt tre små svedne pletter og ikke gav ham
tryghed for, at kvaliteten af indtrækket nu var i orden.
       citroën danmark svarede hertil, at der ikke var tale om en negativ kvalitetsafvigelse
”sammenlignet med en tilsvarende model.” citroën kunne ikke tilbyde garantiudskiftning
med tilsvarende betræk. ole christgau anførte, at der syntes at være tale om en systemfejl og
rettede henvendelse til fdm, der herefter indtrådte i sagen.
lis jenny og torben wøldike købte den 6. februar 2007 en ny citroën c4, 1.6i 16v prestige, af
henrik larsen automobiler a/s, og bilen blev indregistreret 20. marts 2007.
       den 4. juli 2007 skrev henrik larsen automobiler a/s til lis jenny og torben wøldike,
at venstre forsideryg var blevet skiftet. et opkrævet beløb var overstreget. i forhandlerens
journalsystem vedrørende bilen er der den 9. august 2007 anført noget om en rygpude.
arnold pedersen købte en ny citroën c4, 1,6i prestige den 3. november 2005 af en bilforhand-
ler i herning. bilen blev indregistreret den 2. januar 2006.
       den 21. december 2007 skrev arnold pedersen til bil-centret videbæk a/s og bekræf-
tede, at han tidligere havde reklameret over trådender i vævningen på forsæderne, senest
den 19. og 20. december 2007, hvor der også blev reklameret over ujævnheder. citroën vide-
bæk svarede i et udateret brev, at citroën havde set på det, men at det ikke var en fabriksfejl
eller en produktfejl, og at der ikke kunne gøres noget herved.
       i forhandlerens journalsystem er der den 5. december 2007 tilført noget om en rygpu-
de. yderligere har et sæde været taget ud til brug for syns- og skønsforretningen.
alle fire biler var solgt med garanti- og reklamationsbestemmelser, hvorefter garantiperioden på
24 måneder trådte i kraft fra 1. indregistreringsdato. arnold pedersen havde dog efter det
oplyste modtaget en ældre udgave af bestemmelserne, hvori garantiperioden var angivet til
kun at være på 12 måneder, hvilket ifølge citroën var en fejl, idet den rettelig var 24 måne-
der. bestemmelserne fastsatte bl.a., at ”den gratis afhjælpning … omfatter ikke … revnet og plet-
tet indtræk.”
                                               -4-
forklaringer
bent johansen har forklaret, at han gennem årene har haft mange forskellige citroën biler.
han har ikke tidligere oplevet problemer med indtrækket. den seneste model havde han i 11
år, mens han havde små børn. han udsætter ikke bilen for andet end sædvanligt brug. han
har almindeligt tøj på, der hverken er groft vævet eller forsynet med nitter eller lignende.
når det regner, sætter han sig ind i bilen med overtøj på.
       da bilens sæder blev besigtiget første gang, sagde citroëns distriktschef, at 80 % af bi-
lerne havde denne fejl. citroën forsøgte at afhjælpe manglen ved afbrænding. det gik godt
på det ene forsæde, men de kom til at brænde for meget af ved det andet, så de blev nødt til
at skifte begge sæder. han fik imidlertid hurtigt samme fejl og skjolder. det nye betræk vir-
kede mere ru end det tidligere. skjolderne kunne fjernes med vand. han henvendte sig igen
til forhandleren i august-september 2006. på værkstedet var de med på at skifte sæderne,
men rådede ham til at vente, indtil garantien var ved at udløbe, da han derved ville opnå
længere garanti. pludselig oplyste forhandleren, at citroën var vendt på en tallerken, hvoref-
ter udskiftning ikke kunne komme på tale.
       han kender og har mødt flere andre c4 ejere, der har oplevet den samme fejl ved ind-
trækket.
ole christgau har forklaret, at han har kørt bil siden 1956. han har haft 6 citroën biler, som
han har solgt, efter at han havde kørt ca. 130.000 km i hver. han har aldrig tidligere oplevet
fejl på sæderne. han bruger vindjakke. tidligere gik han mere i arbejdstøj, men heller ikke i
den periode oplevede han problemer med indtrækkene. han har været pensionist, lige så
længe han har haft denne bil.
       han klagede i slutningen af august 2007 til sit værksted i hørsholm, som henviste ham
til afdelingen birkerød, som imidlertid heller ikke kunne tage stilling til, hvad der skulle ske.
den 4. september fik han at vide, at de ville afsvide sædet. det var efter hans opfattelse ikke
en løsning på selve problemet.
       ved ud- og indstigning kører han ikke først rattet op og sædet tilbage. han har indstil-
let sædet på den måde, der står i instruktionsbogen. han kan godt komme ind og ud af bilen
uden at ændre på indstillingerne.
                                                -5-
torben wøldike har forklaret, at han i starten af juni 2007 opdagede problemer med indtræk-
ket på begge forsæder og straks reklamerede. højre forsæde blev svitset med en lighter. han
har kørt ca. 18.000 km, fra sæderyggen blev skiftet, og indtil skønsforretningen. en måned,
efter det var skiftet, var den gal igen. han går i normalt tøj og har ikke gået i arbejdstøj i
mange år.
arnold pedersen har forklaret, at han har haft bil i over 50 år og aldrig tidligere har haft pro-
blemer med sædeindtræk. han bruger almindeligt tøj. der gik et stykke tid, inden han re-
klamerede, da han lige ville være sikker på, at det var en fejl. først afviste forhandleren ham,
men så kom der én fra citroën på besøg, som foreslog, at han skulle tage en kop kaffe, mens
de ordnede det. da han ikke fik at vide, hvad de ville gøre, afviste han det. han havde først
henvendt sig i herning, men der ville de ikke gøre noget. på et andet værksted accepterede
de i februar 2008 at skifte betrækket, men det skyldtes, at det var gået løs. allerede i april
2008 kom der tråde ud igen, men afhjælpning blev afvist af citroën. da varmefunktionen i
sædet røg i januar 2010, blev sædet skiftet atter en gang, men allerede nu nulrer det igen.
bo graugaard larsen har forklaret, at han siden 2004 været garantichef hos citroën med
skandinavien som ansvarsområde.
       c4 blev introduceret i danmark i 2005/2006. det tager ofte lidt tid for forhandlerne at
lære modellerne at kende. i startfasen valgte nogle forhandlere at udskifte sæderne i c4. ci-
troën har ikke haft en lang række reklamationer, men har dog hørt om problemer i andre sa-
ger end disse fire. de har ikke nødvendigvis fået kendskab til alle sager, idet sager kan være
kørt udenom deres registrering. de har ikke statistik over antallet af sædeudskiftninger, bl.a.
fordi udskiftning kan ske af flere årsager, herunder ofte sædevarmen. betrækket i c4 er efter
citroëns opfattelse ikke behæftet med fejl. det var et nyt indtræk, der hørte sammen med c4,
der designmæssigt blev meget berømmet. c4 var den eneste model med dette indtræk og
findes ikke længere i denne variant. citroëns modeller gennemgår ca. halvvejs i deres levetid
et facelift, og c4 har nu et andet indtræk.
                                                        -6-
      normalt kan forhandlerne kun vælge at udskifte større dele efter godkendelse fra ci-
troën danmark. under en models introduktion har forhandlerne imidlertid mere snor og
kunne med c4 skønne, om et sæde skulle skiftes pga. fejl eller pr. kulance.
      han hørte fra en regionschef om metoden med at varme fibrene væk og valgte at in-
formere forhandlerne om metoden. man har haft succes hermed, men nogle steder er man
kommet til at brænde for meget af.
syn og skøn
teknisk direktør erik gyldenberg har som syns- og skønsmand afgivet erklæringer efter en
syns- og skønsforretning afholdt den 18. august 2009. bent johansens bil havde ved syns- og
skønsforretningen kørt 89.020 km, ole christgaus 34.395 km, jenny lis og torben wøldikes
24.472 km og arnold petersens 54.728 km.
      erklæringerne er næsten ens for de fire biler. her citeres uddrag af erklæringen af 4.
september 2009 vedrørende lis jenny og torben wøldikes citroën c4, hvoraf bl.a. fremgår:
      spørgsmål 1
      ..
      skønsmanden bedes oplyse, om der for bilens sædebetræk eller andre stofbeklædte dele
      forekommer pilling/fnuller og eller skjolder eller lignende.
      svar: der er en pilling lignende effekt med udtræk af sorte fibre, der giver sædebetrækkene et
      gammelt og forslidt udseende
      a. i bekræftende fald bedes det konstaterede beskrevet.
      svar: på de steder hvor pilling er mest fremtrædende er der fiberudtræk i tekstilmaterialet.
      b. for så vidt angår de dele af sædebetræk m.v., hvor der ikke konstateres pilling/fnuller,
      bedes stofområdernes tilstand nærmere beskrevet.
      svar: på de steder hvor der ikke er tydelig fiber udtræk, har tekstilmaterialet et nusset udseende.
      c. såfremt skønsmanden er opmærksom på andre forhold af betydning for korrekt be-
      skrivelse af sædebetrækket, bedes dette anført.
      svar: udtræk af sorte fibre er både på sæder og på ryglæn, selv om belastningen ved brug er for-
      skellige.
      …
      spørgsmål 4
      skønsmanden bedes oplyse, om det eventuelt konstaterede kan afhjælpes ved reparation.
      svar: nej - men har tidligere været forsøgt med samme type tekstil! resultat fornyet reklamation.
      a. i givet fald bedes reparationsmetoden beskrevet og prisen incl. moms. herfor opgivet.
      svar: reparation har ingen hensigt.
      b. såfremt afhjælpning ikke kan ske ved reparation bedes det oplyst, hvad det vil koste at
      udskifte de beskadigede dele incl. moms. endvidere bedes det oplyst, hvad det vil koste
                                                            -7-
      at udskifte al sædebetræk, såfremt dette ikke måtte være besvaret ved forudgående
      spørgsmål.
      svar: for citroën c4 årgang 2006 - priser incl. moms.
      eet forsæde                                      kr. 13000,00
      alle sæder                                       kr. 38000,00
      alle sæder + indtræk                             kr. 50500,00
det fremgår af besvarelsen af spørgsmål 1 vedrørende bent johansens bil, at denne tillige har
store vandskjolder på betrækkene, og vedrørende ole christgaus bil, at der tillige er en kraf-
tig beskadigelse af venstre side af førersædet, idet udformningen af forsæderne angives at
have været stærkt medvirkende til, at stofbeklædningen er flosset op.
      her er syns- og skønsmandens samlede konklusion for de 4 biler:
      samlet rapport og konklusion.
      den generelle oplevelse af sædebetrækket i de 4 biler: citroën c4 efterlod et snavset og smudsigt
      indtryk.
      for at finde årsagen til dette, er der gennemført en række test og forsøg, dels på teknologisk insti-
      tut i taastrup og dels i privat regi.
      der blev af citroën danmark a/s stillet et næsten ubrugt bagsæde til rådighed for testforsøg.
      bagsædet blev taget fra [arnold pedersens bil, der] havde kørt km. 54728.
      bagsædet blev overdraget til teknologisk institut, som mekanisk fjernede den skumbelægning, der
      var på tekstilets bagside. derefter blev der gennemført en pillingtest, som efter 50 000 ture ikke vi-
      ste nogen former for pilling. en snaggingtest viste sig også at være i orden. en modificeret mar-
      tindaletest er ligeledes i orden. (se vedlagte rapport fra dti).
      efter at have gennemgået disse standardiserede testmetoder, har jeg fjernet resterne af bagside-
      belægningen ad kemisk vej, og derved frilagt fibrene i sædebetrækket. nu kan man under mikro-
      skop tydelig se, at de sorte fibre er glatte filamenter, som vil kunne frigøre sig fra sædebetrækkets
      mønster og arbejde sig op til overfladen og give det udseende af pilling og nussethed, som har væ-
      ret den fremherskende del af reklamationen.
      hvorfor dette kun forekommer nogle steder på sæderne, skyldes formentlig en dårlig og ujævn fik-
      sering eller påklæbning af bagsidebelægningen, som derfor ikke er optimal.
      konklusion.
      den mekaniske påvirkning, som sædebetrækket er udsat for når bilen benyttes, er tilstrækkelig til
      at de glatte fibre, som ikke er fikseret, vil arbejde sig fri.
      derfor er det foreliggende tekstilmateriale meget dårligt egnet til betræk af bilsæder.
af en supplerende skønserklæring af 9. januar 2010 fremgår bl.a.:
      2.      skønsmanden bedes oplyse, om et ekstraordinært slid på sæderne og tilsmudsning
      af sæderne under anvendelse kan tænkes at begrunde sædernes nuværende udseende,
      henset til sædernes alder og bilernes antal kørte kilometer.
      svar: med udgangspunkt i arnold pedersens bil, som er at betegne, som særdeles velplejet – her
      er et ryglæn skiftet ud p.g.a. limproblemer ved kørt km. 46.741 den 7. januar 2009 og ved km.
      54.728 den 18. august 2009, var der pilling på det udskiftede ryglæn.
                                                          -8-
       2.a. kan skønsmanden udelukke, at en bilejer gangbesværet p.g.a. 2 udskiftede knæ
       under ind- og udstigning af bilen kan påvirke førersædets betræk i negativ grad?
       2.b. kan skønsmanden udelukke, at en bilejer med en holdning præget af en dårlig ryg
       under ind- og udstigning kan påvirke førersædets betræk i negativ grad?
       svar: hverken de under pkt. 2.a. + 2.b. nævnte problemer kan have nogen særlig indflydelse på
       "den pilling lignende effekt”.
       ..
       3.a. skønsmanden bedes oplyse, om det må antages, at sædets udformning (bucket seats)
       disses placering og rattets placering i ole christgaus bil må antages at påvirke førersæ-
       dets betræk i så negativ grad, at det ligger ud over, hvad en producent af sædebetræk til
       den pågældende biltype må forvente. supplerende bedes skønsmanden oplyse, om der
       ved konstruktionen af sædebetræk til bucket seats i pågældende biltype bør tages hensyn
       til sædets udformning i relation til de eventuelle særlige forhold, der gør sig gældende
       ved ind- og udstigning.
       svar: den meget snævre indstigning i førersiden er årsagen til den kraftige slitage på textilmate-
       rialet på førersædet. det er helt klart en design fejl - forkert valg af sæde og textilmateriale.
       ..
       4.b. skønsmanden bedes oplyse, om en forudgående pilling-, snagging- og martindale-
       test udført af producenten ville have givet forvarsel om hvorvidt tekstilet var eg-
       net/uegnet som sædebetræk.
       skønsmanden bedes tillige oplyse, om en forudgående pilling, snagging- og/eller martil-
       daletest udført af producenten ville have givet forvarsel om, at der kunne opstå proble-
       mer, som f.eks. de konkrete sagers 4 konkrete problemer.
       svar: for at undgå denne slags reklamationer, har alle bil producenter helt sikkert udviklet deres
       egne test metoder.
       som det fremgår af "samlede rapport" afsnit fire, er der her givet et bud på årsagen til problemet,
       et problem som hverken pilling-, snagging- eller martindaletest kunne påvise.
syns- og skønsmand erik gyldenberg har vedstået sine erklæringer og forklaret, at pilling op-
står ved, at kunstfibre arbejder sig op til overfladen af stoffet og danner små kugler. han bad
teknologisk institut om at udføre forskellige traditionelle tests, men disse viste sig ikke at
kunne forklare sædebetrækkets udseende, der således ikke skyldtes pilling.
       han fortsatte sine undersøgelser med henblik på at finde ud af, hvad der så var galt.
med lup så han små fibre på overfladen, formentlig af polypropylen. der var lim på bagsi-
den, som han opløste med acetone. da han derefter bearbejdede stoffet mekanisk, kom fibre-
ne, som nu ikke længere blev fastholdt med lim, op. forklaringen på, at fibrene har ligget
løst, er, at den lim, som skal fiksere fibrene, har været lagt for tyndt eller for ujævnt på. han
har ikke kendskab til bilfabrikkernes egne testmetoder, men det er ekstremt, at denne lim ik-
ke holder, og citroën har ikke kunnet tage højde herfor. det er samme problem for alle fire
biler i sagen. teknologisk institut kunne ikke udføre den test, som han har lavet, da denne
ikke er en del af dette instituts iso certificerede metoder.
                                                -9-
      det er små sorte fibre, som kommer op og giver det smudsige udseende. ud over for
tynd eller ujævn limning er det efter hans opfattelse også en fejl, at de sorte fibre er helt glat-
te og ikke snoede, hvorved de ville have været mere modstandsdygtige over for brud ved
mekanisk påvirkning. han er ikke sikker på, at brugerne ville have kunnet undgå at få fibre-
ne frem, selv om de havde brugt skånebetræk, idet mekanisk bevægelse flytter fibrene.
      skjolderne på sædebetrækket i bent johansens bil kan han ikke give anden forklaring
på, end at man normalt imprægnerer disse stoffer, så de er smuds-, olie- og vandafvisende,
således at der må have været mangelfuld imprægnering af betrækket på sæderne i denne bil,
siden det ikke har kunnet tåle fugt fra vådt regntøj.
      efter hans opfattelse er det en designfejl ved ole christgaus bil, at man, hvis man vil
undgå, at stoffet på sædets sidevulst flosser, skal sætte sig meget forsigtigt ind. sædet burde
efter hans opfattelse beklædes med læder eller kunstlæder. designeren burde have forudset
dette slid på vulsten.
parternes synspunkter
forenede danske motorejere har som mandatar for sagsøgerne gjort gældende, at de 4 biler,
som sagen angår, ved risikoens overgang var behæftet med mangler, og at sagsøgerne har
reklameret rettidigt herover. de sagsøgte forhandlere og citroën som garantigiver er derfor
solidarisk ansvarlige herfor.
      reklamationsforløbet i de fire sager har stort set været ens, idet forbrugerne hos deres
respektive forhandlere har klaget over fnuller på sæderne, som i et vist omfang er søgt af-
hjulpet ved afbrænding og/eller udskiftning. det fremgår af syns- og skønsmandens erklæ-
ringer, at problemerne er opstået ved almindelig dagligdags brug. der er heller ikke efter
forklaringerne for retten grundlag for at betvivle, at brugen har været helt normal, og rettens
besigtigelse har da også bekræftet, at bilerne var særdeles velholdte.
      problemet er opstået ved, at bilernes sæder har været forsynet med et betræk, som efter
de tekniske undersøgelser vel er slidstærkt, idet det består alle de almindelige prøver med
glans, men som alligevel har fået et nusset og kedeligt udseende, idet nogle kunststoffibre ef-
ter syns- og skønsmandens erklæringer og forklaring i retten ikke har været tilstrækkelig
fastholdt og derfor i forbindelse med den mekaniske påvirkning, som fremkommer ved, at
                                                 - 10 -
nogen sidder i sædet, har arbejdet sig op igennem stoffet. dette ville ifølge skønsmanden væ-
re sket, endog selv om bilejerne havde anvendt skånebetræk på sæderne. skønsmandens
samlede konklusion er derfor, at materialet meget dårligt egnet til indtræk.
       efter syns- og skønsmandens erklæring og forklaring i retten er sædebetrækket i bent
johansens bil endvidere ikke tilstrækkeligt imprægneret, således at det er blevet skjoldet i
forbindelse med almindelig brug, hvor man sætter sig ind i bilen med regntøj på.
       det må anses for en mangel ved ole christgaus bil, at det skålformede forsæde ikke
har kunnet modstå slid fra almindelig ind- og udstigning. en bilfabrikant må sørge for at de-
signe bilerne således, at sæderne, også selv om de er skålformede, kan holde til almindelig
brug, hvor man stiger ind i eller ud af bilen uden at behøve at skubbe sædet helt tilbage og
føre rattet helt frem og op. sidevulsten på førersædet i denne bil burde have været forsynet
med læder eller kunstlæder, som kunne holde til det slid, som naturligt opstår på en så kraf-
tig sædevulst ved almindelig ind- og udstigning.
       der foreligger forbrugerkøb, og der er i alle sager reklameret rettidigt ikke blot i for-
hold til reklamationsreglerne i købelovens §§ 81-86, men tillige i forhold til citroëns garanti-
og reklamationsbestemmelser. i alle sagerne er der således reklameret inden for 2 år. i de tre
sager, hvor der er rejst krav mod forhandlerne, må det endvidere efter bevisførelsen lægges
til grund, at der er reklameret enten inden for eller straks efter udløbet af 6 måneders fristen i
købeloven § 77 a, som er en formodningsregel. efter syns- og skønsmandens erklæringer og
forklaring må det endvidere lægges til grund, at manglerne ved betrækket skyldes fabrikati-
onsfejl i forbindelse med påføring af lim, der antagelig har været lagt for tyndt på eller i
hvert fald ikke jævnt. endvidere har stoffet på bent johansens bil ikke været tilstrækkeligt
imprægneret. fejlene ved sædebetrækket var således til stede ved bilernes levering og indre-
gistrering, og det samme gælder designfejlen ved ole christgarus bil.
       idet de sagsøgte forhandlere har afvist vederlagsfri afhjælpning af manglerne, som vil
kræve udskiftning af sæderne, har sagsøgerne krav på passende afslag i købesummen, jf. kø-
belovens § 78, stk. 4, 1. pkt. citroëns garanti skal mindst stille køberne lige så godt som købe-
loven, jf. markedsføringslovens § 12, og da også citroën har afvist afhjælpning af manglerne
i form af udskiftning, har citroën pådraget sig erstatningsansvar. afslaget og erstatningsbe-
løbet må fastsættes efter et skøn med udgangspunkt i de priser, som syns- og skønsmanden
har oplyst.
                                                - 11 -
de sagsøgte har begrundet deres frifindelsespåstand med, at der ikke foreligger nogen mang-
ler, og at sagsøgerne ikke har reklameret rettidigt.
       c4 er ikke en bil i luksusklassen, men en almindelig familiebil med et ganske alminde-
ligt og i øvrigt ekstremt holdbart sædebetræk. udtrækket af sorte fibre giver alene et kosme-
tisk ændret udtryk. det har derfor været helt berettiget og relevant, når citroën har afvist re-
klamationerne over kosmetiske ”mangler” ved sædebetrækket med henvisning til, at der fo-
religger almindeligt slid, som forbrugeren må tåle.
       der er ikke grundlag for at antage, at sædebetrækket i de fire biler generelt er uegnet til
at opfylde sit formål eller har en ringere holdbarhed, end køberen kan forvente. retten skal
alene vurdere udtræk af sorte fibre fra sædebetrækket i de fire biler, som sagen angår. i den
forbindelse fremhæves, at citroën i danmark har leveret i alt 3.234 biler med det pågælden-
de sædebetræk, og at der inden for den 2 års reklamationsfrist alene er anlagt disse 4 sager
vedrørende sædebetrækket. der er altså 3.230 forbrugere ud af 3.234 mulige, som har anset
sædebetrækket som mangelfrit.
       sædebetrækket har i forbindelse med udarbejdelsen af syns- og skønsrapporten været
undersøgt af teknologisk institut, hvor det har bestået instituttets pilling-, snagging og mar-
tindaletests med bedste resultater. syns- og skønsmanden, der var overrasket herover, har på
egen hånd foretaget en yderligere undersøgelse ved at fjerne skumbelægningen på betræk-
kets bagside ad kemisk vej og herved konstateret, at der fandtes løse sorte fibre, som ved
mekanisk påvirkning af sædet arbejder sig op gennembetrækket. der sættes spørgsmålstegn
ved den bevismæssige værdi heraf.
       skjolderne på sæderne i bent johansens bil kunne syns- og skønsmanden ikke give no-
gen forklaring på. det forekommer bemærkelsesværdigt, at det kun er sæder i denne ene bil,
der er skjoldede, hvilket i øvrigt er undtaget fra garantien. bent johansen må have behandlet
bilen på usædvanlig måde.
       det erkendes, at førersædet i ole christgaus bil er slidt, men ole christgau har selv
valgt dette ”flyversæde” med den konstruktive egenskab, at det slides, hvis man ikke passer
særligt på ved ind- og udstigning, hvilket han ikke kan have gjort.
       garanti- og reklamationsbestemmelser vedrørende nye biler betyder ikke, at bilerne
skal forblive nye i den periode, hvor garanti og reklamation kan gøres gældende over for
                                                 - 12 -
forhandleren og importøren. biler er brugsgenstande, der er udsat for daglig brug og slid, og
citroëns garantibestemmelser omfatter ikke almindelig vedligeholdelse, ligesom revnet og
plettet indtræk er undtaget fra garantien. citroën har af kulancemæssige hensyn i et vist om-
fang tilbudt afhjælpning, men heri ligger ikke nogen anerkendelse af ansvar.
       der er reklameret for sent. der foreligger således ikke dokumentation for, at reklamati-
on er sket inden for 6 måneder efter leveringstidspunktet for så vidt angår bent johansen og
ole christgaus biler, ligesom reklamation for så vidt angår arnold pedersens bil først er sket
umiddelbart inden fristen på 2 år fra leveringstidspunktet.
       skulle fdm på de fire bilejeres vegne få medhold i, at der var en mangel, og at der er
reklameret rettidigt, gøres det gældende, at der er forskel på de enkelte skader. det er derfor
ikke givet, at sagsøgerne skal have det samme beløb i afslag i prisen eller erstatning.
sø- og handelsrettens afgørelse
efter syns- og skønsmandens erklæringer og forklaring lægges det til grund, at det stof, der
har været anvendt som betræk i de 4 biler, som sagerne angår, har bestået almindelige tests
for holdbarhed, og at årsagen til udtræden af sorte fibre er, at limen, som skal fiksere fibrene
og stoffet til skumbeklædningen, ikke har været påført korrekt, således at de sorte kunststof-
fibre nogle steder ikke er blevet tilstrækkeligt fastholdt og derfor i forbindelse med mekanisk
påvirkning har arbejdet sig op igennem stoffet.
       denne udtræden af sorte fibre har, således som det også er fremgået ved rettens besig-
tigelse af de 4 biler i forbindelse med hovedforhandlingen, bevirket, at sæderne har fået en
slidt, nusset og kedelig fremtræden, som klart afviger fra, hvad en køber må kunne forvente
af så nye og forholdsvis lidt brugte biler. det slidte og triste udseende af betrækket på sæ-
derne springer i øjnene, når man ser, hvor pæne bilerne i øvrigt ser ud.
       den mangelfulde påføring af lim mellem stof og skumbagside er sket i forbindelse med
fremstillingen af sæderne, muligt hos en underleverandør, og det lægges til grund, at afvi-
gelsen har karakter af en fabrikationsfejl og således har været til stede ved bilernes levering,
uanset at følgen heraf i form af udtræden af sorte fibre først har vist sig senere. det findes
derfor bevist, at der foreligger en mangel, jf. kbl. § 75 a, stk. 2, nr. 1-2, og § 77 a, stk. 1.
                                                 - 13 -
       betrækket på bent johansens bilsæder har yderligere fået store skjolder. bent johansen
har under hovedforhandlingen forklaret, at skjolderne skyldes vådt vejr, idet han har sat sig
ind i bilen med regntøj på, og citroën har ikke bestridt dette i sit sammenfattende proces-
skrift. syns- og skønsmanden har under hovedforhandlingen ikke kunnet give anden forkla-
ring på disse skjolder, end at man normalt imprægnerer disse stoffer, så de er smuds-, olie-
og vandafvisende, således at der må have været mangelfuld imprægnering af betrækket på
sæderne i denne bil, siden det ikke har kunnet tåle fugt fra vådt regntøj. retten finder, at en
bils sæder skal kunne holde til almindelig brug, der i det danske klima indebærer, at fører og
passagerer ved kortere ture sætter sig ind i bilen med overtøj på, også i regn eller snevejr,
uden at der opstår skæmmende skjolder.
       ole christgaus bil har yderligere en kraftig beskadigelse af den kraftige venstre side-
vulst på førersædet, som ifølge syns- og skønsmandens erklæring og forklaring skyldes me-
kanisk påvirkning i forbindelse med snæver indstigning på førersædet i den 3-dørs coupé.
uden tydelig anvisning herom i instruktionsbog mv., kan det i hvert fald ikke kræves, at en
fører, som sætter sig ind i en bil, først skal skyde sædet helt tilbage og rattet helt frem og op
for at muliggøre indstigning uden at ramme og dermed slide førersædets brede sidevulster.
retten er derfor enig i, at den kraftige sidevulst på førersædet burde have været beklædt
med læder eller kunstlæder for at kunne holde til sliddet ved almindelig ind- og udstigning.
       alle sagsøgerne findes at have reklameret rettidigt over manglerne ved deres sæder, jf.
købelovens §§ 81 og 83-86. bent johansen fik sin bil leveret og registreret 1. gang den 2. janu-
ar 2006 og reklamerede over manglerne til sin forhandler første gang mundtligt den 4. au-
gust 2006 ved 16.000 km og skriftligt den 26. september 2006. både disse og følgende rekla-
mationer over disse mangler blev afvist, først af forhandleren, senere af citroën. ved rettens
besigtigelse under hovedforhandlingen fandtes begge forsæder stærkt medtagne.
       ole christgau fik sin bil registreret 1. gang og leveret den 18., henholdsvis den 19. ja-
nuar 2007, og han reklamerede mundtligt i august 2007 og skriftligt den 7. september 2007
over manglerne, som havde vist sig i løbet af sommeren. i forbindelse med afhjælpningsfor-
søg er der kommet svedne pletter på stoffet, og ved rettens besigtigelse under hovedforhand-
lingen fandtes førersædet på grund af hul i betrækket på sidevulsten og mangler i den un-
derliggende polstring klart tjenligt til udskiftning, ligesom også passagersædet forekom nus-
set og slidt.
                                                - 14 -
       lis jenny og torben wøldike fik deres bil registreret 1. gang den 20. marts 2007 og re-
klamerede første gang den 15. maj 2007. førersædets betræk blev udskiftet den 9. august
2007, hvor passagersædet samtidig blev afsvedet med en lighter, selv om citroën tidligere
havde lovet at skifte også dette sædes betræk. ved rettens besigtigelse under hovedforhand-
lingen fremtrådte begge forsæder slidte og nussede og havde udtræden af sorte fibre.
       arnold pedersen, der havde fået sin bil leveret og registreret 1. gang den 2. januar 2006,
fik den 5. december 2007 ifølge citroëns journal skiftet en rygpude. ifølge arnold pedersens
forklaring under hovedforhandlingen, som retten intet grundlag har for at tilsidesætte, hav-
de han flere gange mundtligt reklameret til sin forhandler over mangler ved sæderne, men
var blevet holdt hen, således at han først den 21. december 2007, kort inden udløbet af 2-
årsfristen, reklamerede skriftligt over udtræden af sorte fibre på forsæderne. ved rettens be-
sigtigelse stod sædernes slidte præg i klar modsætning til indtrykket af denne bil, som i øv-
rigt fremtrådte særlig velholdt og velplejet.
       det lægges i overensstemmelse med syns- og skønserklæringen til grund, at forsøgene
på reparation af sæderne ved afsvidning med lighter havde karakter af en midlertidig løs-
ning uden tilfredsstillende resultat, og at det ikke tjener noget formål at forsøge reparation,
idet sorte fibre i forbindelse med brug fortsat vil udtræde alle steder, hvor limen er påført
ujævnt eller for tyndt. manglerne kan kun afhjælpes ved, at betrækket på forsæderne i alle 4
biler udskiftes. hvis det nye betræk på forsæderne også efter et par måneder afviger stærkt
fra betrækket på bilernes bagsæder, vil det kunne vise sig nødvendigt at udskifte også disse.
       selv om manglerne kan hævdes overvejende at være af kosmetisk karakter, og selv om
bilejernes frustration og skuffelse over at skulle se på de slidte og nussede forsæder kun van-
skeligt kan gøres op i kroner og øre, må det dog tages i betragtning, at manglerne også vil
kunne give sig økonomisk udslag, nemlig i en lavere salgspris, når bilerne til sin tid afhæn-
des, ligesom retten tager i betragtning, at udskiftning af ét forsæde ifølge syns- og skønser-
klæringen vil koste 13.000 kr., af alle sæder 38.000 kr. og af alle sæder og indtræk i øvrigt
50.500 kr., alt inklusive moms.
       efter et samlet skøn findes det krævede beløb på 25.000 kr. for hver af sagsøgerne at
være passende afslag/erstatning.
       efter sagernes resultat pålægger retten de sagsøgte in solidum at betale 100.000 kr. i
sagsomkostninger til forenede danske motorejere som mandatar for sagsøgerne, heraf 2.000
                                                 - 15 -
kr. til dækning af retsafgift, 64.516,77 kr. til dækning af afholdte udgifter i forbindelse med
syn og skøn og resten til dækning af udgift til advokat og til trykning af ekstrakt og materia-
lesamling.
                               thi kendes for ret
citroën danmark a/s og kalundborg-jyderup autocenter a/s skal en for begge og begge for
en betale 25.000 kr. til bent johansen med procesrente fra den 22. juli 2008.
       citroën danmark a/s og carsten pedersen automobiler aps skal en for begge og beg-
ge for en betale 25.000 kr. til ole christgau med procesrente fra den 24. juli 2008.
       citroën danmark a/s og henrik larsen automobiler a/s skal en for begge og begge
for en betale 25.000 kr. til lis jenny wøldike og torben wøldike med procesrente fra den 24.
juli 2008.
       citroën danmark a/s skal betale 25.000 kr. til arnold pedersen med procesrente fra
den 22. juli 2008.
       citroën danmark a/s, carsten pedersen automobiler aps, kalundborg-jyderup au-
tocenter a/s og henrik larsen automobiler a/s skal en for alle og alle for en betale 100.000
kr. i sagsomkostninger til forenede danske motorejere som mandatar for bent johansen, ole
christgau, lis jenny wøldike og torben wøldike og arnold pedersen. sagsomkostningsbe-
løbet forrentes efter rentelovens § 8a.
       betaling skal ske inden 14 dage efter denne doms afsigelse.
       peter bernhoft                                                             lisbet friis
                                          michael b. elmer
                                           (retsformand)
       willy goldby                                                             rut jørgensen
                                              (sign.)
                                           ___ ___ ___
                                 udskriftens rigtighed bekræftes
                      p.j.v. sø- og handelsretten, den 23. december 2010